5.10.2022
DA
Den Europæiske Unions Tidende
L 258/119
Miljø og bæredygtighed
65.
bifalder integrationen i udvalgets og Regionsudvalgets bygningsstrategi af standarder for bæredygtighed, miljø og tilgængelighed, herunder standarderne i EU's ordning for miljøledelse og miljørevision (EMAS); bemærker, at udvalget og Regionsudvalget siden oprettelsen af deres miljøledelsessystem har truffet forskellige foranstaltninger med henblik på at forbedre deres bygningers energimæssige ydeevne og reducere deres CO2-aftryk; glæder sig over nedsættelsen af arbejdsgruppen om den grønne pagt og er klar over, at der pågår en undersøgelse af kulstofneu­ tralitet i udvalget og Regionsudvalget i 2030; bifalder udvalgets deltagelse i Parlamentets kompensationsordning for drivhusgasemissioner, og at udvalget har en særlig budgetpost til at tilvejebringe de respektive bevillinger; glæder sig over, at den elektricitet, der forbruges af udvalget, udelukkende leveres af grøn energi fra bæredygtige kilder; opfordrer endvidere udvalget til at installere solpaneler på alle bygninger for at øge CO2-effektiviteten;
66.
bemærker en række konkrete foranstaltninger, der er truffet for at reducere papirforbruget, og opfordrer indtrængende udvalget til at vedtage en egentlig papirløs politik; glæder sig over, at mængden af papir, der blev brugt pr. person pr. dag i 2020, faldt med 52 % i forhold til 2019 og med 81 % i forhold til 2015;
67.
glæder sig over de konkrete foranstaltninger, som udvalget har iværksat for at fremme anvendelsen af bæredygtige transportformer, såsom tjenestecykler, infrastruktur for cyklister og en voucherordning til at få adgang til parkerings­ pladserne under særlige omstændigheder; bemærker, at mobilitetspolitikken omfatter et finansielt bidrag til cyklister og medarbejdere, der har købt abonnementskort til offentlig transport, mens de medarbejdere, der modtager begge bidrag, giver afkald på deres ret til at benytte parkeringsfaciliteterne;
68.
noterer sig udvalgets tilsagn om at gennemføre FN's 17 verdensmål for bæredygtig udvikling (SDG'er) og om at være i overensstemmelse med disse mål og de relevante EU-strategier; fremhæver, at udvalget har et observatorium for bæredygtig udvikling, der har til formål at fremme bæredygtighed i Unionen;
69.
lykønsker udvalget med den fælles forvaltning sammen med Kommissionen den europæiske interessentplatform for cirkulær økonomi;
Kommunikation og flersprogethed
70.
bemærker, at Præsidiet i oktober 2019 vedtog et nyt logo for udvalget, der afspejler EU-institutionernes logoer; mener, at denne ændring vil bidrage til at øge synligheden og blandt borgerne skabe et mere sammenhængende image af Unionens institutioner, organer, kontorer og agenturer;
71.
glæder sig over, at udvalget var i stand til at tilpasse sin kommunikationsstrategi i forbindelse med covid19-pandemien ved at tilrettelægge en række større arrangementer og tiltag online for at lette sit opsøgende arbejde og sin kontakt med interessenter og borgere; fremhæver, at udvalget i juli 2020 i stedet for sin årlige civilsamfundspris lancerede en særpris kaldet »Civilsamfundet mod covid-19« for at belønne almennyttige initiativer, der gennemførtes af enkeltpersoner, civilsamfundsorganisationer og private virksomheder med henblik på at tackle covid-19-krisen og dens konsekvenser;
72.
understreger, at alt arbejde i forbindelse med udvalgets udtalelser og informationsrapporter er tilgængeligt på alle officielle sprog, og at udvalgets websted er i overensstemmelse med EU's standarder for tilgængelighed for offentlige organer;
73.
bifaldet udvalgets deltagelse i konferencen om Europas fremtid, hvor det bidrager til, at denne demokratiske øvelse bedre når ud til det organiserede civilsamfund; opfordrer endvidere udvalget til at bistå sine medlemmer i at deltage i lokale dialoger med borgerne og civilsamfundet om europæiske anliggender;